
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ
 
Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը և Հայաստանի Հանրապետության կառավարության 2017 թվականի մայիսի 4-ի          N 526-Ն որոշմամբ հաստատված կարգի 3-րդ կետը և 23-րդ կետի 5-րդ ենթակետի «բ» պարբերությունը՝ Հայաստանի Հանրապետության կառավարությունը որոշում է.
1.Հայաստանի Հանրապետության 2020 թվականի պետական բյուջեի մասին Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում, N 3 աղյուսակում և Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N1919-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ և լրացումներ` համաձայն NN1, 2, 3, 4, 5, 6 և 7  հավելվածների:
2. Թույլատրել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին՝ N 7 հավելվածով ներկայացված 30211280, 30216110 և 32332100 CPV կոդերով նշված ապրանքների ձեռքբերումն իրականացնել «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի, Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ գնումների գործընթացի կազմակերպման կարգի 23-րդ կետի 5-րդ ենթակետի «բ» պարբերության պահանջներին համապատասխան՝ մեկ անձից գնումներ կատարելու ընթացակարգով՝ չկիրառելով կարգի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի «ա» պարբերության և Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Իրավական ակտի անհրաժեշտությունը (նպատակը).
	
	Հաշվի առնելով Պետական գույքի կառավարման կոմիտեի համար որոշ վարչական սարքավորումներ ձեռք բերելու հրատապությունը, անհրաժեշտություն է առաջացել ներկայացնելու «Հայաստանի Հանրապետության 2020 թվականի պետական բյուջեի մասին» օրենքում վերաբաշխում և փոփոխություններ ու լրացումներ կատարելու, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և գնման գործընթացը կազմակերպելու մասի» Հայաստանի Հանրապետության կառավարության որոշման նախագիծը: 
	
Ընթացիկ իրավիճակը և խնդիրները.
Ներկայումս Կոմիտեն անցում է կատարել էլեկտրոնային փաստաթղթաշարժի «Մալբերի-2» համակարգին և կառուցվածքային ստորաբաժանումներում խնդիրներ են առաջացել համակարգիչների տեխնիկական չափանիշների անբավարար լինելու հետ: Միաժամանակ, «Հայկական Ծրագրեր» ընկերությունն իր 18.06.2020թ.-ի հաղորդագրությամբ տեղեկացրել է Կոմիտեին առ այն, որ 14.01.2020թ.-ց «Microsoft» ընկերությունը դադարեցրել է «Windows 7» օպերացիոն համակարգերի սպասարկումը, ինչը նշանակում է, որ հայտնաբերված սխալների ուղղում իրենց կողմից չի կատարվելու: Ընկերությունը որոշ ժամանակ շարունակելու է իրականացնել «ՀԾ–ձեռնարկություն» համակարգի տեստավորումը «Windows 7» օպերացիոն համակարգի վրա, սակայն ծրագրերի պատշաճ աշխատանքների ապահովում չի խոստանում: «Microsoft» ընկերության կողմից դադարեցվել է նաև «Windows 8», «Windows Server 2008» և «Windows Server 2008 R2» օպերացիոն համակարգերի սպասարկումը: Ուստի անհրաժեշտություն է առաջացել հնարավորինս արագ լոկալ համակարգիչների համար անցում կատարել «Windows 10» օպերացիոն համակարգին իր վերջին թարմացումներով, իսկ սերվերի վրա` «Windows Server 2016 Standard»:
Միաժամանակ հայտնում եմ, որ Նախագծի Հավելված 7-ով ներակայացված 32422100-501 և 32333200-501 CPV կոդերով ապրանքների գնման գործընթացի արդյունքում արդեն իսկ կնքվել է պայմանագիր «Գնումների մասին» Հայաստանի Հանրապետության օրենքի 15-րդ հոդվածի 6-րդ մասի համաձայն և ֆինանսական միջոցների առկայության դեպքում պայմանագրի հիման վրա կկնքվի Համաձայնագիր:
Ելնելով Հավելված 7-ով ներկայացված 30211280, 30216110 և 32332100 CPV կոդերով ապրանքների գնման գործընթացի ժամկետային սղությունից  և հրատապությունից՝ անհրաժեշտություն է առաջացել վերոնշյալ գնման ընթացակարգն իրականացնել «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի, Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ գնումների գործընթացի կազմակերպման կարգի 23-րդ կետի 5-րդ ենթակետի «բ» պարբերության պահանջներին համապատասխան՝ մեկ անձից գնումներ կատարելու ընթացակարգով՝ չկիրառելով կարգի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի «ա» պարբերության և Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները:

Կարգավորման նպատակը և բնույթը.
	 Վերոգրյալի հիմքով անհրաժեշտություն է առաջացել ձեռք բերելու նոր համակարգիչներ և համալրող սարքեր:  Համաձայն քննարկման ներկայացվող ՀՀ կառավարության որոշման նախագծի նախատեսվում է 2020 թվականի պետական բյուջեում կատարել վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N1919-Ն որոշման մեջ փոփոխություններ և լրացումներ` 1079-Պետական գույքի կառավարում ծրագրի 11001-Պետական գույքի կառավարման, համակարգման, խորհրդատվության և մոնիտորինգի ծառայություններ միջոցառման գումարը  նվազեցնել 2,950.0 հազ. դրամով և այն ավելացնել 31001-Պետական գույքի կառավարման կոմիտեի տեխնիկական հագեցվածության բարելավում միջոցառման գումարին: 
	
Իրավական ակտի կիրարկման դեպքում ակնկալվող արդյունքը.
Կոմիտեի կարողությունների զարգացում և տեխնիկական հագեցվածության բարելավում, որը հնարավորություն կստեղծի «Մալբերի-2» համակարգի և «Հայկական Ծրագրեր»-ի կիրարկումը և սպասարկումն ապահովելու համար : 

Այլ իրավական ակտերում կատարվող փոփոխությունների կամ լրացումների վերաբերյալ
«Հայաստանի Հանրապետության 2020 թվականի պետական բյուջեի մասին» օրենքում վերաբաշխում և փոփոխություններ ու լրացումներ կատարելու, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և գնման գործընթացը կազմակերպելու մասին»  Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:
Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց վերաբերյալ
««Հայաստանի Հանրապետության 2020 թվականի պետական բյուջեի մասին» օրենքում վերաբաշխում և փոփոխություններ ու լրացումներ կատարելու, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և գնման գործընթացը կազմակերպելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից:
